ອິສຣາແອລຮຽກຮ້ອງ ໃຫ້ຕັ້ງ ກໍານົດເສັ້ນຕາຍ ແກ່ອີຣ່ານ (ວີດິໂອ)
ນາຍົກລັດຖະມົນຕີອິສຣາແອລ ເວົ້າວ່າ ພວກຜູ້ນໍາອີຣ່ານ ຖືກຊີ້ນໍາໂດຍ “ຄວາມບ້າຄັ່ງ” ແລະໂລກຕ້ອງຊຸກດັນແຮງຂຶ້ນ ເພື່ອຍັບຍັ້ງບໍ່ໃຫ້ອີຣ່ານ ມີອາວຸດນີວເຄລຍ.
ນາຍົກລັດຖະມົນຕີອິສຣາແອລ ທ່ານ Benjamin Nethayahu ເວົ້າວ່າ ພວກຜູ້ນໍາອີຣ່ານນັ້ນ ແມ່ນໄດ້ຖືກຊີ້ນໍາໂດຍ “ຄວາມບ້າ ຄັ່ງ” ແລະໂລກຕ້ອງໄດ້ຊຸກດັນແຮງຂຶ້ນກວ່າເກົ່າ ເພື່ອຍຸດຕິລັດຖະ ບານກຸງເທຣ່ານ ບໍ່ໃຫ້ມີອາວຸດນີວເຄລຍ ຢູ່ໃນການໃຫ້ສໍາພາດ ທີ່ອອກອາກາດໃນວັນອາທິດມື້ນີ້ ໃນລາຍ ການ “Meet the Press” ຂອງໂທລະພາບຊ່ອງ NBC ຂອງສະ ຫະລັດນັ້ນ ທ່ານ Nethayahu ບໍ່ເຫັນພ້ອມນໍາຜູ້ທີ່ເວົ້າວ່າ ການ ເຮັດສົງຄາມກັບອີຣ່ານ ແມ່ນຍິ່ງເລວຮ້າຍໄປກວ່າການທີ່ອີຣ່ານ ມີອາວຸດນີວເຄລຍ ລັດຖະບານຂອງທ່ານໂອບາມາ ໄດ້ຄັດຄ້ານຕໍ່ຄໍາຮຽກຮ້ອງຂອງ ອິສຣາແອລ ທີ່ໃຫ້ຕັ້ງກໍານົດເສັ້ນຕາຍແກ່ອີຣ່ານ ເພື່ອໃຫ້ອິຣ່ານ ເຊົາການດໍາເນີນງານໃນໂຄງ ການນີວເຄລຍຂອງຕົນ ທີ່ອິສຣາແອລ ແລະປະເທດມະຫາ ອໍານາດຝ່າຍຕາເວັນຕົກ ສົງໄສວ່າມີຈຸດປະສົງເພື່ອຜະລິດອາວຸດປາລະມະນູນັ້ນ ອິສຣາແອລມອງເຫັນວ່າ ປະເທດອີຣ່ານທີ່ມີອາວຸດນີວເຄລຍນັ້ນ ເປັນໄພຂົ່ມຂູ່ຕໍ່ການ ດໍາລົງຄົງຢູ່ຂອງຕົນ ແລະປະຕິເສດຕໍ່ການຕັດອອກຄວາມເປັນໄປໄດ້ໃນການເຄື່ອນ ໄຫວທາງທະຫານ ຕໍ່ສະຖານທີນີວເຄລຍຕ່າງໆ ຂອງອີຣ່ານ ກຸງເທຣ່ານ ໄດ້ຢືນຢັນວ່າ ໂຄງການນີວເຄລຍຂອງຕົນ ແມ່ນມີເປົ້າໝາຍໃນທາງສັນຕິ ພວກເຈົ້າໜ້າທີ່ລັດຖະບານຂອງທ່ານໂອບາມາ ໄດ້ເວົ້າຊໍ້າແລ້ວຊໍ້າອີກວ່າ ຍັງມີເວລາຢູ່ ທີ່ຈະໃຊ້ວິທີການທາງການທູດ ແລະການລົງໂທດທາງເສດຖະກິດ ເພື່ອກົດດັນອີຣ່ານ ໃຫ້ຈະຍຸດຕິການການຫລອມທາດຢູເຣນຽມຄືນໃໝ່ ເພື່ອເພີ້ມສະມັດຖະພາບນັ້ນ